สวัสดีครับผมมีตุ่มเเดงขึ้นที่มือ ไม่นูน ไม่เจ็บ ไม่คัน ไม่ลุกลามไปที่อื่น ก่อนเป็นมีอาการมือเเก้งเพราะอากาศครับ มันเป็นๆหายๆ เดี้ยวขึ้นเดี้ยวยุบครับ
สวัสดีค่ะ งาน,ตุ่มสีแดงที่ผิวหนัง หากไม่นูน ไม่คัน ไม่เจ็บ ก็น่าจะเป็นจุดเลือดออกใต้ผิวหนัง (petechiae) โดยจะเห็นเป็นจุดสีแดงเข้มขนาด 1-2 มิลลิเมตรใต้ผิวหนัง เมื่อลองกดแล้วสีจะไม่จางลง ไม่มีอาการเจ็บและไม่คัน เกิดจากการรั่วของหลอดเลือดฝอยใต้ผิวหนัง โดยสาเหตุ เช่น การเกาหรือถูผิวหนังที่รุนแรง การถูกกระแทกแรงๆ มีภาวะเกล็ดเลือดต่ำ เกล็ดเลือดทำงานผิดปกติ ขาดวิตามินซี ติดเชื้อโรคบางชนิด เช่น ไข้เลือดออก ไข้อีดำอีแดง เป็นต้นทั้งนี้ หากจุดสีแดงขึ้นเฉพาะที่มือ ไม่ได้ขึ้นที่บริเวณอื่นๆ ของร่างกายอีก ไม่มีอาการผิดปกติอื่นๆ เช่น มีเลือดออกตามไรฟัน มีไข้ เป็นต้น สาเหตุก็น่าจะเกิดจากการเกาหรือถูผิวหนังที่มากไปได้ ซึ่งไม่ได้อันตรายอะไร สามารถหายไปได้เอง แต่ก็อาจเกิดขึ้นใหม่ได้แต่หากเกิดที่บริเวณอื่นๆ ของร่างกายด้วย หรือมีอาการผิดปกติอื่นๆ ก็ควรไปพบแพทย์เพื่อตรวจหาสาเหตุค่ะหรือหากจุดแดงๆ เป็นตุ่มนูนขึ้นมา ก็อาจเกิดจากสาเหตุอื่นๆ เช่น- เนื้องอกของเนื้อเยื่อใต้ผิวหนังบางชนิด เช่น เนื้องอกหลอดเลือด- ผิวหนังอักเสบจากการแพ้หรือระคายเคืองจากสารเคมีต่างๆ แต่มักมีอาการคัน หรือแสบร่วมด้วย- เป็นโรคผิวหนังอักเสบชนิดต่างๆ แต่ก็น่าจะมีจุดแดงที่บริเวณอื่นๆ ร่วมด้วย